OpenLLM-France/wikimedia huggingface dataset:
# Joshua Daniel Ruiz Castillo

Joshua Daniel Ruiz Castillo (nascut el 1997) és un jugador d'escacs colombià. Va ser guardonat amb el títol de Gran Mestre per la FIDE el 2019.
A la llista d'Elo de la FIDE del juliol de 2022, hi tenia un Elo de 2486 punts, cosa que en feia el jugador número 4 (en actiu) de Colòmbia. El seu màxim Elo va ser de 2510 punts, a la llista del febrer de 2020.

## Resultats destacats en competició

Ruiz Castillo va guanyar el Campionat d'escacs de Colòmbia el 2014, convertint-se així en el campió colombià més jove de la història.
El 2017, va competir a la Copa del Món de la FIDE, i va ser noquejat per Wesley So a la primera ronda. El 2019, Ruiz Castillo va guanyar el títol de Gran Mestre (GM) després que la seva qualificació Elo superés els 2500 durant el torneig Master Open Alekhine Memorial a Rússia. Va assolir les normes exigides per al títol als Campionats d'Amèrica Central i del Carib júnior de 2012 i 2013, on va aconseguir la medalla d'or en ambdues ocasions, i al torneig normatiu LAB GM de Bogotà 2012.

## Referències

* ↑ «"Rànquing d'escaquistes per federació: Colòmbia"» (en anglès). lloc web de la FIDE. [Consulta: 24 juliol 2022].
* ↑ Evolució Elo de Joshua Ruiz «FIDE» (en anglès). [Consulta: 24 juliol 2022].
* ↑ Ruiz Jasbon, José Orlando. «Joshua Ruiz, el campeón más joven de Colombia» (en castellà). Noticias de ajedrez. ChessBase, 05-05-2014. [Consulta: 5 juliol 2019].
* ↑ «Joshua Ruiz, nuevo maestro internacional de ajedrez» (en castellà). RED+ Noticias, 02-07-2019. Arxivat de l'original el 2019-07-05. [Consulta: 5 juliol 2019].
* ↑ Title applications. 84th FIDE Congress, Tallinn, EST, 30 setembre - 10 octubre 2013. FIDE.
# Uberto De Morpurgo

Uberto Luigi De Morpurgo, nascut Hubert Louis de Morpurgo (Trieste, Imperi Austrohongarès, 12 de gener de 1896 − Ginebra, Suïssa, 26 de febrer de 1961) fou un tennista austrohongarès i italià quan la ciutat de Trieste va esdevenir italiana després de la Primera Guerra Mundial.
Va competir en els Jocs Olímpics d'Estiu de 1924 celebrats a París i va aconseguir la medalla de bronze en categoria individualen guanyar al francès Jean Borotra en el partit pel bronze. El 2020 continua sent l'únic tennista italià en guanyar un medalla als Jocs Olímpics.
El seu rànquing mundial va ser el novè el 1928, el desè el 1929 i el vuitè el 1930. Bill Tilden el va classificar 10è al món el 1924, i 6è el 1929.
El 1993 va ser inclòs a l'International Jewish Sports Hall of Fame.

## Torneigs de Grand Slam
### Dobles mixtos: 1 (0−1)

| Resultat | Núm. | Any | Torneig | Parella | Oponents | Marcador |
| Finalista | 1. | 1925 | Wimbledon, Londres, Regne Unit | Elizabeth Ryan | Suzanne Lenglen Jean Borotra | 3−6, 3−6 |

## Jocs Olímpics
### Individual

| Any | Campionat | Oponent | Resultat |
| 1924 | Jocs Olímpics, París, França | Jean Borotra | 1−6, 6−1, 8−6, 4−6, 7−5 |

## Referències

* ↑ «Olympedia – Uberto De Morpurgo». [Consulta: 13 febrer 2024].
* ↑ «Hubert Luigi de Morpurgo. [1896-1961]» (en italià). SportOlimpico. [Consulta: 13 febrer 2024].
* ↑ "Big Bill Tilden is Second Only to Henri Cochet", The Montreal Gazette, 27 November 1930.
* ↑ «Sport: A World and». Time. 1924-11-17. Arxivat de l'original el 18 March 2007.
* ↑ «Tilden világranglistája» (en hongarès). Tennisz és Golf. Bethlen Gábor irod. és Nyomdai RT [Budapest, Hungary], vol. I, 13, 10-11-1929, pàg. 309.
* ↑ Siegman, Joseph. Jewish Sports Legends: The International Jewish Sports Hall of Fame - Joseph Siegman - Google Books. Brassey's, 2000. ISBN 9781574882841.
# Tamer Bayoumi

Tamer Bayoumi (àrab: تامر بيومي) (Alexandria, 12 d'abril de 1982) és un taekwondista egipci que va competir durant les dècades del 2000 i 2010.
El 2004 va prendre part en els Jocs Olímpics d'Estiu d'Atenes, on va guanyar la medalla de bronze en la prova del pes mosca del programa de taekwondo. El 2012, als Jocs de Londres, fou l'abanderat egipci en la cerimònia de clausura, mentre en la prova del pes mosca quedà eliminat en quarts de final.
En el seu palmarès també destaca una medalla de bronze al Campionat del Món de 2007.

## Referències

* ↑ «Olympedia – Tamer Salah». [Consulta: 19 maig 2024].
* ↑ «TaekwondoData» (en anglès). [Consulta: 19 maig 2024].
# Frans De Haes

François "Frans" De Haes (Anvers, 28 de juliol de 1899 – 4 de novembre de 1923) fou un aixecador belga que va competir a començaments del segle xx.
El 1920 va prendre part en els Jocs Olímpics d'Anvers, on disputà la prova del pes ploma, per a aixecadors amb un pes inferior a 60 kg, del programa d'halterofília. En ella guanyà la medalla d'or amb un pes total de 220,0 kg alçats.
El 1922 va establir el rècord del món en dos temps. Mentre es preparava per disputar els Jocs Olímpics de 1924 va agafar la grip, que l'acabà duent a la mort amb tan sols 28 anys.

## Referències

* 1 2 «Frans De Haes Olympic Results». sports-reference.com. Arxivat de l'original el 8 de juliol 2015. [Consulta: 29 juny 2017].
* ↑ Wallechinsky, David (2004). The Complete Book of the Summer Olympics, Toronto: Sport Classic Books. ISBN 1-894963-34-2
# James Grundy

James Grundy (Manchester, 14 de febrer de 1855 - 26 de gener de 1919) va ser un mestre d'escacs angloestatunidenc.

## Carrera d'escacs

Que se sàpiga, Grundy només va jugar en un torneig d'escacs de cert nivell. No obstant això, el seu resultat en aquell torneig va ser excel·lent. En el cinquè American Chess Congress, un doble round robin celebrat a la ciutat de Nova York el gener de 1880, Grundy hi va empatar al primer lloc amb George Henry Mackenzie, amb 13½/18 cadascú.

## Partida notable

En la següent partida, Grundy va vèncer George Henry Mackenzie, un dels jugadors nord-americans més forts de la seva època:
   Grundy-Mackenzie, cinquè American Chess Congress, Nova York 1880 1.e4 e5 2.Cf3 Cc6 3.Ab5 a6 4.Aa4 Cf6 5.d3 b5 6.Ab3 Ac5 7.O-O d6 8.c3 Ag4 9.Ae3 O-O 10.Cbd2 Dd7 11.Te1 Tad8 12.Ac2 Axe3 13.fxe3 Ce7 14.a4 c6 15.De2 Ta8 16.Df2 Cg6 17.h3 Axf3 18.Cxf3 h6 19.Ted1 De7 20.Cd2 Ch7 21.Cf1 Ch4 22.Cg3 g6 23.d4 Tad8 24.axb5 axb5 25.Ta6 c5 26.Tda1 b4 27.Ta7 Td7 28.Txd7 Dxd7 29.Cf5 Cxf5 30.exf5 bxc3 31.bxc3 cxd4 32.exd4 exd4 33.fxg6 fxg6 34.Dxd4 De6 35.Ta6 Tf6 36.Ae4 Rg7 37.Ta7+ Rh8 38.Ta8+ Rg7 39.Ad5 De1+ 40.Rh2 h5 41.Ta7+ Rh6 42.Txh7+ Rxh7 43.Dxf6 h4 44.Df7+ Rh6 45.Df4+ Rh7 46.c4 1–0

## Referències

* ↑ Jeremy Gaige, Chess Personalia: A Biobibliography, McFarland & Company, 1987, p. 152. ISBN 0-7864-2353-6.
* ↑ «Nota biogràfica de James Grundy» (en anglès). Chessgames.com. [Consulta: 19 març 2022].
* ↑ Gino Di Felice, Chess Results, 1747-1900, McFarland & Company, 2004, p. 77. ISBN 0-7864-2041-3.
* ↑ Grundy-Mackenzie, Fifth American Chess Congress 1880 Consultat el 17 de desembre de 2008.
# Margaret Simpson

Margaret Simpson (Krapa, 31 de desembre, 1981) és una atleta de Ghana especialista en heptatló.
Guanyà la medalla de bronze al Campionat del Món d'atletisme de 2005. L'any 2004 fou campionat d'Àfrica i novena als Jocs Olímpics.
La seva millor marca és de 6423 punts, assolida a Götzis el maig de 2005. També destaca la seva marca en llançament de javelina amb 56,36 metres.

## Resultats

| Any | Competició | Seu | Resultat | Prova |
| 1999 | Jocs Panafricans | Johannesburg, Sud-àfrica | 4a | Heptatló |
| 2002 | Jocs de la Commonwealth | Manchester, Anglaterra | 2a | Heptatló |
| 2002 | Campionat d'Àfrica d'atletisme | Radès, Tunísia | 1a | Heptatló |
| 2003 | Jocs Panafricans | Abuja, Nigèria | 1a | Heptatló |
| 2004 | Campionat d'Àfrica d'atletisme | Brazzaville, Congo | 1a | Heptatló |
| 2005 | Campionat del Món d'atletisme | Hèlsinki, Finlàndia | 3a | Heptatló |

## Enllaços externs

* IAAF, perfil de Margaret Simpson
# Wollmar Boström

Wollmar Filip Boström (Överselö, Strängnäs, Södermanland, Suècia, 15 de juny de 1878 − Estocolm, 7 de novembre de 1956) fou un tennista i diplomàtic suec, guanyador d'una medalla de bronze olímpica.
Va competir en els Jocs Olímpics d'Estiu de 1908 celebrats a Londres (Regne Unit) i en els Jocs Olímpics d'Estiu de 1912 celebrats a Estocolm (Suècia), però només pogué aconseguir una medalla en els primers, concretament en la prova de dobles masculins interior junt al seu compatriota Gunnar Setterwall.
Entre els anys 1925 i 1945 fou el representant suec a Washington DC, era el fill del governador del Comtat de Södermanland i el nebot del Primer Ministre de Suècia Erik Gustaf Boström.

## Jocs Olímpics
### Dobles

| Any | Campionat | Parella | Oponents | Resultat |
| 1908 | Jocs Olímpics, Londres, Regne Unit (interior) | Gunnar Setterwall | Josiah Ritchie Lionel Escombe | 4−6, 6−3, 1−6, 6−0, 6−3 |
# Camarillo

Camarillo és una població dels Estats Units a l'estat de Califòrnia. Segons el cens del 2000 tenia 57.077 habitants.

## Demografia

Segons el cens del 2000, Camarillo tenia 57.077 habitants, 21.438 habitatges, i 15.242 famílies. La densitat de població era de 1.164,2 habitants per km².
Dels 21.438 habitatges en un 33% hi vivien nens de menys de 18 anys, en un 59,7% hi vivien parelles casades, en un 8,2% dones solteres, i en un 28,9% no eren unitats familiars. En el 24,1% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,12.
Per edats la població es repartia de la següent manera: un 25,3% tenia menys de 18 anys, un 6,5% entre 18 i 24, un 28,5% entre 25 i 44, un 22,7% de 45 a 60 i un 17% 65 anys o més.
L'edat mediana era de 39 anys. Per cada 100 dones de 18 o més anys hi havia 90,2 homes.
La renda mediana per habitatge era de 62.457 $ i la renda mediana per família de 72.676 $. Els homes tenien una renda mediana de 51.507 $ mentre que les dones 36.240 $. La renda per capita de la població era de 28.635 $. Entorn del 3,6% de les famílies i el 5,3% de la població estaven per davall del llindar de pobresa.

## Poblacions més a prop

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Camarillo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Camarillo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Natació sincronitzada als Jocs Olímpics d'estiu de 2012

Natació sincronitzada als Jocs Olímpics d'estiu de 2012 :
| Duet | Dones |
| Equips | Dones |
| < 2008 2016 > |||
Als Jocs Olímpics d'Estiu de 2012, realitzats a la ciutat de Londres (Anglaterra, Regne Unit), es disputaren dues proves de natació sincronitzada, les mateixes que en l'edició anterior, totes elles en categoria femenina.
La competició se celebrà entre els dies 5 i 10 d'agost a les instal·lacions del London Aquatics Centre.

## Comitès participants

| CON | Equips | Duet | Nedadores |
| Argentina | | X | 2 |
| Austràlia | X | X | 9 |
| Àustria | | X | 2 |
| Brasil | | X | 2 |
| Canadà | X | X | 9 |
| Corea del Nord | | X | 2 |
| Corea del Sud | | X | 2 |
| França | | X | 2 |
| Grècia | | X | 2 |
| Egipte | X | X | 9 |
| Espanya | X | X | 9 |
| Estats Units | | X | 2 |
| Hongria | | X | 2 |
| Israel | | X | 2 |
| Itàlia | | X | 2 |
| Japó | X | X | 9 |
| Kazakhstan | | X | 2 |
| Mèxic | | X | 2 |
| Regne Unit | X | X | 9 |
| Txèquia | | X | 2 |
| Rússia | X | X | 9 |
| Suïssa | | X | 2 |
| Ucraïna | | X | 2 |
| R.P. de la Xina | X | X | 9 |
| Total: 24 CON | 8 | 24 | |

## Calendari

| RT | Rutina tècnica | RL | Rutina lliure | F | Final |
| Provat↓/Data → | 5 agost | 6 agost | 7 agost | 8 agost | 9 agost | 10 agost |
| Duet | RT | RL | F | | | |
| Equips | | | | | RT | RL |

## Resum de medalles

| Prova | Or | Plata | Bronze |
| Duet detalls | RússiaNatalia Ishchenko Svetlana Romàixina | EspanyaOna Carbonell Andrea Fuentes | R.P. de la XinaHuang Xuechen Liu Ou |
| Equips detalls | RússiaAnastassia Davídova Maria Gromova Natalia Ischenko Elvira Khasyanova Daria Korobova Aleksandra Patskevich Svetlana Romàixina Alla Shishkina Anzhelika Timanina | R.P. de la XinaChang Si Chen Xiaojun Huang Xuechen Jiang Tingting Jiang Wenwen Liu Ou Luo Xi Sun Wenyan Wu Yiwen | EspanyaClara Basiana Alba Cabello Ona Carbonell Margalida Crespí Andrea Fuentes Thaïs Henríquez Paula Klamburg Irene Montrucchio Laia Pons |

## Medaller

| Posició | País | Or | Plata | Bronze | Total |
| 1 | Rússia | 2 | 0 | 0 | 2 |
| 2 | Espanya | 0 | 1 | 1 | 2 |
| 2 | R.P. de la Xina | 0 | 1 | 1 | 2 |
| Total | Total | 2 | 2 | 2 | 6 |

## Referències

* ↑ (anglès) Portal olímpic - Natació sincronitzada
* ↑ (anglès) Schedule
# František Brůna

František Brůna (Dolní Kralovice, 13 d'octubre de 1944 - Benešov, 24 d'abril de 2017) fou un jugador d'handbol txecoslovac, que va competir durant les dècades de 1960 i 1970.
El 1972 va prendre part en els Jocs Olímpics de Múnic, on guanyà la medalla de plata en la competició d'handbol. En el seu palmarès també destaquen una medalla de bronze i una d'or al Campionat del Món de 1964 i 1967 respectivament.

## Referències

* ↑ «Odešla další sportovní legenda. Zemřel olympionik a mistr světa» (en czech), 24-04-2017. Arxivat de l'original el 29 de maig 2017.
* 1 2 «František Brůna Olympic Results». sports-reference.com. Arxivat de l'original el 10 d’agost 2011. [Consulta: 4 juny 2019].
# Manuel López Araujo

Manuel López Araujo (Vigo, 23 d'octubre de 1759 – Madrid, 19 de maig de 1824) va ser un hisendista i polític espanyol.

## Biografia

Va estudiar lleis a la Universitat de Santiago de Compostel·la i a la Universitat de Salamanca. Va començar la seva carrera administrativa com a comptador general de rendes i comissari de guerra. El 1803 era oficial novè d'Hisenda i el 1814 fou nomenat director general de Loteries i conseller d'Hisenda. Entre el 10 de desembre de 1815 i el 27 de gener de 1817 la Secretaria d'Estat i del despatx d'Hisenda. Va rebre la gran creu de l'Orde de Carles III.

## Referències

* ↑ Nicolás Taboada y Leal escripción topográfico-histórica de la ciudad de Vigo, su ría y alrededores ..., p. 218
* ↑ José Señan y Velazquez, Guillermo Atanasio Xaramillo Guía o estado general de la Real Hacienda de España, p.39
* ↑ «Ministeris de Ferran VII». Arxivat de l'original el 2019-02-09. [Consulta: 25 juny 2017].
# María Teresa Ramírez Gómez

María Teresa Ramírez Gómez (castellà: María Teresa Ramírez) (Ciutat de Mèxic, 15 d'agost de 1954) és una nedadora mexicana, ja retirada, que va competir durant les dècades de 1960 i 1970.
El 1968 va prendre part en els Jocs Olímpics de Ciutat de Mèxic, on va disputar cinc proves del programa de natació. Va guanyar la medalla de bronze en els 800 metres lliures, quedant rere les estatunidenques Debbie Meyer i Pam Kruse i fou sisena en els 400 metres lliures, mentre en les tres altres proves disputades quedà eliminada en sèries. Quatre anys més tard, als Jocs de Múnic, tornà a disputar cinc proves del programa de natació. En aquesta ocasió no aconseguí arribar a cap final. En el seu palmarès també destaquen dues medalles de bronze als Jocs Panamericans de 1971, en els 800 metres lliures i els 4x100 metres estils.

## Referències

* 1 2 «María Teresa Ramírez Olympic Results». sports-reference.com. Arxivat de l'original el 10 de març 2010. [Consulta: 16 desembre 2019].
# Joan Arbil

Joan Arbil (nascuda el 1937) és una escaquista turca, d'origen estatunidenc. Nascuda als Estats Units, Joan Arbil es va casar amb un diplomàtic turc, Erdinç Arbil, i s'inicià en els escacs l'any 1967. Van viure a Esmirna, on Joan Arbil fou una de les fundadores de l'Associació d'Escacs d'Esmirna (İzmir Satranç Derneği) el 1974, des d'on participà en els campionats nacionals d'escacs, durant molts anys, fins a la mort del seu marit el 1993. Joan Arbil viu actualment als Estats Units.

## Resultats destacats en competició

Arbil fou campiona femenina de Turquia el 1980 i 11a al torneig Acròpolis el mateix any. Arbil ha representat Turquia en tres Olimpíades d'escacs, a Lucerna, Tessalònica i Dubai, com a integrant de la selecció nacional turca, entre 1982 i 1986.

## Vegeu també

* Ekaterina Atalık

## Referències

* ↑ http://www.cumhuriyetarsivi.com/katalog/192/sayfa/1982/9/10/4.xhtml Arxivat 2016-02-15 a Wayback Machine.
* ↑ «Historial del campionat femení d'escacs de Turquia» (en turc). Federació Turca d'Escacs. Arxivat de l'original el 2016-06-12. [Consulta: 8 febrer 2016].
* ↑ http://www.cumhuriyetarsivi.com/katalog/192/sayfa/1983/9/10/10.xhtml Arxivat 2016-02-14 a Wayback Machine.
* ↑ http://www.olimpbase.org/teamsw/tur_i01.html
* ↑ http://www.satrancokulu.com/haberler-232/haberler/turkiyeden-satranc/joan-arb-ile-s%5BEnllaç+no+actiu%5D
# Sewadjkare

Sewadjkare fou un faraó de la dinastia XIII d'Egipte, durant el Segon Període Intermedi. El seu nom vol dir ‘el que l'ànima de Ra fa florir’. Va regnar menys d'un any al segle xviii aC.

## Referències

* ↑ K.S.B. Ryholt, The Political Situation in Egypt during the Second Intermediate Period, c.1800–1550 BC, Carsten Niebuhr Institute Publications, vol. 20. Museum Tusculanum Press, 1997.
* ↑ Thomas Schneider: Lexikon der Pharaonen, Albatros, 2002, ISBN 3-491-96053-3
# Pic del ferro

El pic del ferro és un màxim local als voltants del Fe (V, Cr, Mn, Fe, Co i Ni) en la gràfica de les abundàncies dels elements químics. Pels elements anteriors al ferro, la fusió nuclear allibera energia. Pels elements més pesants que el ferro, la fusió nuclear consumeix energia, però la fissió nuclear, l'allibera. Els elements químics fins al pic del ferro es produeixen en la nucleosíntesi estel·lar ordinària. Els elements més pesants només es produeixen en la nucleosíntesi de les supernoves. Això és perquè tenim més elements en el pic del ferro que en els seus voltants.

## Energia d'enllaç

El gràfic mostra l'energia d'enllaç de diferents elements. Els valors creixents de l'energia d'enllaç es pot interpretar de dues maneres:
* És l'energia necessària per traure un nucleó d'un nucli; i
* És l'energia alliberada quan un nucleó s'afegeix a un nucli.
Com es pot veure, els elements lleugers com l'hidrogen allibera grans quantitats d'energia (un gran augment de l'energia d'enllaç) quan s'afegeixen nucleons—el procés de fusió. Al contrari, els elements pesants com l'urani allibera energia quan se li trauen—procés de fissió nuclear. Encara que nuclis amb 58 i 62 nucleons tenen energies d'enllaç molt altes, fusionant quatre nucleons de níquel–56 per produir el següent element — zinc–60 — de fet necessita energia més que alliberar-la. Segons això, el níquel–56 és el darrer producte de fusió produït al centre d'estrelles d'alta massa.

## Vegeu també

* Procés de combustió del silici
* Abundància dels elements

## Referències

* ↑ Error: hi ha títol o url, però calen tots dos paràmetres.«[{{{url}}} Iron peak elements]».(anglès)
# Manuel Pessanha

Misser Manuel Pessanha (en italià Emanuele Pessagno i que posteriorment convertiria en el portuguès Pessanha) fou un mariner genovès que entrà al servei de Portugal en temps del rei Dionís I per tal de reorganitzar la incipient armada portuguesa i donant-li a canvi el títol d'Almirall de Portugal.
Emanuele Pessagno fou un genovès, fill de Simone, senyor de Castelo di Passagno, que entrà al servei de Portugal en temps del rei Dionís I per tal de reorganitzar la incipient armada portuguesa. Per fer-ho degué emportar-se una vintena d'homes de Gènova per exercir el càrrec de responsabilitat als vaixell. A canvi va obtenir, mitjançant un escrit d'1 de febrer de 1317, el títol d'Almirall de Portugal i una pensió de 3.000 lliures anuals.
Participà en les batalles navals que enfrontaren el Regne de Castella i Portugal durant l'època d'Alfons XI de Castella i Alfons IV de Portugal, sent fet presoner pels castellans el 1337, després de la batalla del Cap de São Vicente (1337) i alliberat el 1339. L'any següent comandà l'Armada portuguesa que ajudà a Castella en la batalla del riu Salado (30 d'octubre de 1340), lluitant a la zona de Cadis, mentre les naus mores bloquejaven Tarifa. El 1341 participà en un atac a Ceuta, considerada un niu de pirates marroquins que regularment realitzaven ràtzies contra les costes del Regne de l'Algarve. La seva actitud en aquesta confrontació va dur el Papa Benet XII a lloar-lo en una butlla de la croada que expedí pel rei portuguès.
Del seu primer matrimoni amb Ginebra Pereira, nasqué Bartolomeu Pessanha, que el succeí al capdavant de l'almirallat, i del segon matrimoni amb Leonor Afonso, Lançarote Pessanha, també Almirall de Portugal, que fou assassinat al Castell de Beja durant la crisi de 1383-1385.

## Referències

* ↑ Succeint a Nuno Fernandes Cogominho, nomenat el 1307 per a aquest càrrec.

## Bibliografia

* FERREIRA, João Pedro Rosa. Manuel Pessanha. in: ALBUQUERQUE, Luís de (dir.); DOMINGUES, Francisco Contente (coord). Dicionário de História dos Descobrimentos Portugueses (v. II). Lisboa: Editorial Caminho, 1994. pp. 896–898.
* Diffie, Bailey. Prelude to empire: Portugal overseas before Henry the Navigator. U of Nebraska Press, 1960. ISBN 0803250495.
* Diffie, Bailey (1977), Foundations of the Portuguese Empire, 1415–1580, p. 210, University of Minnesota Press. ISBN 0816607826